නිව් ඩයමන්ඩ් නෞකාවේ හට ගත් ගින්න මේ වනවිට පාලනය කර ඇති බව නාවික හමුදාව පවසනවා.මේ අතර නෞකාවේ හට ගත් ගින්න මේ වනවිට පාලනය කර ඇති බව ඉන්දිය වෙරළාරක්ෂක බලකාය ද තහවුරු කළා.එම බලකායේ ට්විටර් ගිණුමෙහි විශේෂ සටහනක් තබමිනුයි මේ බව කියා සිටියේ.ශ්‍රී ලංකා නාවික සහ ගුවන් හමුදාව එක්ව සිදු කළ මෙහෙයුමකින් මෙම ගින්න පස්වරු 7ට පමණ සම්පූර්ණයෙන් පාලනය කිරීමට කටයුතු කළ බව ද එහි දක්වා තිබෙනවා.අම්පාර - සංගමන්කන්දට ඔබ්බෙන් නැගෙනහිර මුහුදේදී ගිනි ගැනීමකට ලක් වූ එම්.ටී. නිව් ඩයමන්ඩ් නෞකාවෙන් මේවන විට එළියට විහිදෙන කිසිදු ගිනි දැල්ලක් දර්ශනය නොවන බව නාවික හමුදාව පවසනවා.